ANC maak feitlik skoonskip in Noordwes-tussenverkiesings – praag.co.za — 20 jaar jonk!
Terwyl die hoofstroommedia so te sê die ondergang van die ANC vier, het die party gister 'n stewige vertoning in Noordwes-tussenverkiesings gelewer deur almal behalwe een te wen. In die Potchefstroomse verkiesing waar vooraf hoë verwagtinge geskep is dat die DA die ANC in die Tlokwe-tussenverkiesing sou troef, het die ANC in kiesafdeling 9 met 735 stemme voorgeloop teen 'n onafhanklike kandidaat wat 504 stemme aangeteken het.
Die laaste telling wat vir die DA in kiesafdeling 9 van Tlokwe aangegee is, was 196 stemme, Nietemin het die DA dit in 'n verklaring as "massiewe groei" bestempel, wat die party persentasiegewys as 13,47% aagedui het.
Die enigste uit tien tussenverkiesings wat die ANC verloor het, was in Mahikeng se kiesafdeling 4 waar 'n onafhanklike kandidaat gewen het.
Volgens die ANC in Noordwes bly die party "die onbetwisbare eiendom van die Suid-Afrikaanse nasie en die resultate van dié tussenverkiesings is 'n testament vir dié onweerlegbare werklikheid". – praag, sapa en ANC-verklaring
Skrywer Karin RoodtGepubliseer op 8 Augustus 2013 8 Augustus 2013 Kategorieë Nuus, Suider-AfrikaSleutelwoord ANC, DA, Noordwes, potchefstroom, Suid-Afrika, Tlokwe, tussenverkiesings